Dawid dwom.35 O Yehowa, m’atamfo ne me anya, enti di m’asɛm ma me;+Wo ne wɔn a wɔne me ko no nko.+2 Fa ɔkyɛm ketewa* ne ɔkyɛm kɛse,+Na sɔre bɛko ma me.+3 Wɔn a wɔtaa me so no, twe peaw ne abonnua* hyia wɔn.+Ka kyerɛ me* sɛ: “Mene wo nkwagye.”+4 Ma wɔn a wɔrehwehwɛ me akum me* no ani nwu, na wɔn anim ngu ase.+Ma wɔn a wɔbɔ me ho pɔw sɛ wobeyi me afi hɔ no mfa aniwu nnan wɔn ho nguan.5 Ma wɔnyɛ sɛ ntɛtɛwa wɔ mframa mu;Ma Yehowa bɔfo mpam wɔn.+6 Sɛ Yehowa bɔfo taa wɔn so a,Ma wɔn kwan mu nyɛ sum, na ɛso nyɛ toro.7 Wɔasum me afiri sɛ enyi me bere a menyɛɛ wɔn hwee;Menyɛɛ wɔn hwee, nanso wɔatu amoa sɛ wɔde bɛkyere me.*8 Ma ɔsɛe mmra wɔn so mpofirim,Na ma afiri a wɔasum no nyi wɔn ankasa;Ma wɔnhwe mu, na wɔnsɛe korakora.+9 Na me de, medi* ahurusi wɔ Yehowa mu;M’ani begye ne nkwagye nnwuma mu.10 Me nnompe nyinaa bɛka sɛ:“O Yehowa, hena na ɔte sɛ wo?Wo na wugye mmɔborɔwa fi nea ɔyɛ den sen no nsam;+Wugye mmɔborɔwa ne ohiani fi nea osisi no nsam.”+11 Nkurɔfo di adanse tia me,+Na nea minnim ho hwee na wɔde ho sobo bɔ me.12 Wɔde bɔne tua papa a meyɛ so ka,+Na ɛma midi awerɛhow.*13 Me de, bere a wɔyaree no, mifuraa awerɛhow ntama,*Meyɛɛ akɔnkyen* brɛɛ me ho ase,*Na bere a mebɔɔ mpae a mannya ho mmuae no,*14 Menantew dii awerɛhow te sɛ nea meregyam me yɔnko anaa me nua;Mede awerɛhow sii me ti ase te sɛ obi a ɔregyam ne maame.15 Nanso bere a mehwee ase* no, wodii ahurusi na wɔkaa wɔn ho boaa ano;Wɔka boom tetɛw me sɛ wɔbɛbɔ me ahwe fam;Wɔtetew me mu pasaa, na wɔanka wɔn ano antom.16 Nnebɔneyɛfo tweetwee me di me ho fɛw;*Wɔtwɛre wɔn se gu me so.+17 O Yehowa, wobɛhwɛ akosi da bɛn?+Gye me* fi wɔn nsam;+Me nkwa a ɛsom bo* no, gye fi agyata* a wɔn ho yɛ den nsam.+18 Ɛno na mɛkamfo wo wɔ asafo kɛse mu;+Meyi wo ayɛ wɔ nnipa dodow mu.19 Mma wɔn a wokyi me kwa no nnni me ho ahurusi;Na wɔn a wɔtan me kwa+ no, mma wonnnya me nnni me ho fɛw,+20 Efisɛ wɔnka asomdwoesɛm;Mmom, wodwen nnaadaasɛm tia wɔn a wodwo wɔ asaase so no.+21 Wɔbae wɔn anom bɔ me sobo;Wɔka sɛ: “Ahaa! Ahaa! Yɛde yɛn ani ahu.”22 O Yehowa, woahu eyi. Nyɛ dinn.+O Yehowa, mfi me nkyɛn nkɔ akyirikyiri.+23 Nyan na sɔre betwitwa gye me,Me Nyankopɔn Yehowa, di m’asɛm ma me.24 O Yehowa me Nyankopɔn, bu me atɛn sɛnea wo trenee te;+Mma wonnni me ho ahurusi.25 Mma wɔnnka wɔ wɔn koma mu da sɛ: “Ahaa, nea yɛrehwehwɛ* ara ni!”Mma wɔnnka da sɛ: “Yɛamene no.”+26 Wɔn a wodi m’amanehunu ho ahurusi no,Ma wɔn nyinaa mfɛre na wɔn anim ngu ase.Ma wɔn a wɔma wɔn ho so tia me no mfura aniwu ne animguase.27 Na wɔn a wɔn ani gye sɛ meyɛ adetrenee no de, ma wonni ahurusi;Ma wɔnka daa sɛ:“Monkamfo Yehowa; ɔno na n’ani gye n’akoa asomdwoe ho.”+28 Ɛno na me tɛkrɛma bɛka wo trenee ho asɛm*+Na mayi wo ayɛ daa nyinaa.+
twi_Latn